รัฐบาลไทย-ข่าวทำเนียบรัฐบาล-ผลประชุมผู้บริหารองค์กรหลัก 8 สิงหาคม 2560
วันพุธที่ 9 สิงหาคม 2560
ผลประชุมผู้บริหารองค์กรหลัก 8 สิงหาคม 2560
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ พร้อมด้วย พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ และผู้บริหารกระทรวงศึกษาธิการ ร่วมประชุมองค์กรหลัก ครั้งที่ 30/2560
นพ.ธีระเกียรติ เจริญเศรษฐศิลป์เปิดเผยผลการประชุมที่สําคัญโดยสรุป ดังนี้
● แต่งตั้งโฆษกกระทรวงศึกษาธิการ
กระทรวงศึกษาธิการได้เห็นชอบแต่งตั้งนายชัยพฤกษ์ เสรีรักษ์ ปลัดกระทรวงศึกษาธิการ ทําหน้าที่โฆษกกระทรวงศึกษาธิการ(หมายเหตุ:แทนนายกมล รอดคล้าย ซึ่งโอนย้ายไปดํารงตําแหน่งที่ปรึกษาพิเศษประจําสํานักนายกรัฐมนตรี)
●หลักเกณฑ์การคัดเลือกบุคคลเพื่อบรรจุและแต่งตั้งให้ดํารงตําแหน่งผู้อํานวยการสํานักงานเขตพื้นที่การศึกษา (ผอ.สพท.) และ รองผอ.สพท. สังกัดสํานักงานคณะกรรมการการศึกษาขั้นพื้นฐาน
ซึ่งเป็นหลักเกณฑ์ใหม่ที่คณะกรรมการข้าราชการครูและบุคลากรทางการศึกษา(ก.ค.ศ.) ได้ประกาศใช้ ขณะนี้ได้ประกาศรับสมัครคัดเลือกบุคคลเพื่อบรรจุและแต่งตั้งให้ดํารงตําแหน่ง ผอ.สพท.เสร็จสิ้นแล้ว โดยมีผู้สมัครจํานวนทั้งสิ้น 654 คน มีตําแหน่งว่าง 110 ตําแหน่ง แบ่งเป็นสมัครในตําแหน่งผู้อํานวยการสํานักงานเขตพื้นที่การศึกษาประถมศึกษา (สพป.) 562 คน มีตําแหน่งว่าง 93 ตําแหน่ง และผู้อํานวยการสํานักงานเขตพื้นที่การศึกษามัธยมศึกษา (สพม.) 92คน มีตําแหน่งว่าง 17 ตําแหน่ง โดยจะใช้หลักเกณฑ์ 4P's (Performance, Potential, Personality, Perception) ในการคัดเลือก ซึ่งยากมากที่จะวิ่งเต้น ด้วยเหตุผลดังนี้
- ภาค กนอกจากผู้สมัครจะต้องยื่นประวัติส่วนตัว (Personality) แล้ว จะต้องยื่นเสนอผลงาน(Performance)ไม่เกิน2หน้ากระดาษพร้อมหลักฐานสนับสนุนเพื่อให้กรรมการพิจารณาประเมินผลงานในแต่ละส่วน จากนั้นจึงเป็นการสอบภาค ก ข้อเขียนความรู้ความเข้าใจ (Perception) ด้านการบริหารงานในหน้าที่ การวิเคราะห์กฎหมาย ระเบียบที่เกี่ยวข้องกับการปฏิบัติงาน และการนําไปใช้ ในวันที่ 26 สิงหาคมนี้
-ภาค ขจะมีการประเมินศักยภาพ (Potential)360องศา ทั้งจากผู้ใต้บังคับบัญชา เพื่อนร่วมงาน ผู้บังคับบัญชาเก่า และผู้บังคับบัญชาใหม่ รวมทั้งสิ้น25คน โดยทุกคนสามารถให้คะแนนได้ไม่เกิน2คะแนน และกรรมการทั้ง25คน จะรู้ล่วงหน้าก่อนวันเดียวเท่านั้น
จากนั้น จึงจะนําคะแนนภาค ก และ ภาค ขไปรวมกันเพื่อคัดเลือกจํานวนผู้สมัครให้เหลือ2เท่าของตําแหน่งว่าง คือ220คน แล้วจึงจะสัมภาษณ์ โดยปลัดกระทรวงศึกษาธิการเป็นผู้แต่งตั้งกรรมการสัมภาษณ์
รมว.ศึกษาธิการ กล่าวว่า ก.ค.ศ.ได้นําหลักเกณฑ์ใหม่นี้มาซักซ้อมความเข้าใจให้ที่ประชุมรับทราบ ซึ่งจะเห็นได้ว่าเป็นเกณฑ์การสอบคัดเลือกแบบใหม่ที่ยากมากจะวิ่งเต้น โดยเฉพาะกรรมการ25คน ที่ไม่มีใครรู้ล่วงหน้ามาก่อน จึงอย่าไปเชื่อข่าวลือใด ๆ ที่บอกว่าจะสามารถวิ่งเต้นเข้าสู่ตําแหน่งนี้ได้
●การถ่ายทอดเทคโนโลยีร่วมกับสาธารณรัฐประชาชนจีน
เอกอัครราชทูตสาธารณรัฐประชาชนจีนได้แสดงความกังวลว่ามีหลายหน่วยงานไปติดต่อสถานทูตจํานวนมากเกี่ยวกับการถ่ายทอดด้านเทคโนโลยีของจีนในด้านต่าง ๆ เช่นICT, รถไฟความเร็วสูง ฯลฯ อีกทั้งเป็นห่วงเรื่องความพร้อมและความน่าเชื่อถือ ดังนั้น จึงได้กําหนดหน่วยงานหลักของกระทรวงศึกษาธิการที่จะประสานโดยตรงร่วมกับสถานเอกอัครราชทูตจีน โดยให้หน่วยงานหรือสถานศึกษาต่าง ๆ ประสานโดยตรงผ่านสํานักงานคณะกรรมการการอาชีวศึกษา/สํานักงานคณะกรรมการการอุดมศึกษา ต้นสังกัด
●การประชุมคณะรัฐมนตรีสัญจร
รัฐบาลจะจัดให้มีการประชุมคณะรัฐมนตรีสัญจร ในช่วงวันที่21-22สิงหาคมนี้ ที่จังหวัดนครราชสีมา กระทรวงศึกษาธิการจึงมอบหมายให้รัฐมนตรีทั้ง3ท่าน และผู้บริหารทุกองค์กรหลักได้ร่วมกันลงพื้นที่ครั้งนี้ เพื่อติดตามงานการเชื่อมโยงนโยบายรัฐบาลกับการศึกษา
●การพัฒนาแอพEcho VEและระบบe-Learning
ก่อนการประชุมคณะรัฐมนตรีวันนี้ (8สิงหาคม) รมว.ศึกษาธิการ พร้อมด้วย ม.ล.ปนัดดา ดิศกุล รมช.ศึกษาธิการ และนายสุเทพ ชิตยวงษ์ เลขาธิการคณะกรรมการการอาชีวศึกษา ได้นําแอพพลิเคชั่นการผลิตสื่อการเรียนรู้และฝึกทักษะภาษาอังกฤษการสื่อสารเพื่อก้าวสู่อาชีพ (Echo VE) ไปจัดแสดง ซึ่งนายกรัฐมนตรีให้ความสนใจและแสดงความพอใจเป็นอย่างมาก และมีข้อเสนอแนะให้รวมแอพพลิเคชั่นEcho EnglishและEcho VEไว้ด้วยกัน อาจจะเป็นชื่อ "Echo Cafe" รวมทั้งให้ สพฐ. พัฒนาระบบจัดเก็บและพัฒนาe-Learningทุกเรื่องทุกวิชาให้อยู่ไว้ด้วยกันโดยใช้งบเหลือจ่าย เพื่อสะดวกต่อการค้นหาและการเรียนรู้ของนักเรียนนักศึกษาและประชาชน
●แผนยุทธศาสตร์การจัดการศึกษาในเขตเศรษฐกิจพิเศษและพื้นที่ชายแดน
รมว.ศึกษาธิการ ได้ขอบคุณและแสดงความชื่นชมการทํางานของพล.อ.สุรเชษฐ์ ชัยวงศ์ที่ได้ทํางานแบบฝังตัวในพื้นที่จังหวัดชายแดนภาคใต้, พื้นที่เมืองต้นแบบสามเหลี่ยมมั่นคง มั่งคั่ง ยั่งยืน, พื้นที่ชายแดน27จังหวัดของประเทศ,10เขตพัฒนาเศรษฐกิจพิเศษของประเทศ, ระเบียงเศรษฐกิจภาคตะวันออก3จังหวัด ซึ่งทําให้มีการจัดทําแผนยุทธศาสตร์จัดการศึกษา ผ่านการขับเคลื่อนของคณะกรรมการศึกษาธิการจังหวัด (กศจ.) ในพื้นที่จังหวัดเหล่านี้ทั้ง35จังหวัด มีความชัดเจนเป็นอย่างมาก
อย่างไรก็ตาม ในช่วงเดือนกันยายนนี้จะมีการรับฟังและทบทวนแผนยุทธศาสตร์ดังกล่าว เพื่อปรับแผน(AAR) ให้ทันสมัยและสอดคล้องกับแผนปฏิบัติราชการประจําปีงบประมาณ พ.ศ.2561และยุทธศาสตร์ชาติให้มีความสมบูรณ์ที่สุด และจะเชิญ กศจ.ใน42จังหวัดที่เหลือร่วมสังเกตการณ์ในการจัดทําแผนยุทธศาสตร์ครั้งนี้ด้วย โดยมีผู้บริหารที่เข้าร่วมเป็นวิทยากรและมอบนโยบาย เช่น รมว.อุตสาหกรรม, ประธานสภาพัฒน์, รมช.พาณิชย์ พร้อมทั้งเรียนเชิญนายกรัฐมนตรี ร่วมรับฟังการนําเสนอแผนทั้ง35จังหวัด ซึ่งจะจัดขึ้นที่จ.ชลบุรี
บัลลังก์ โรหิตเสถียร
สรุป/รายงาน